|  |
| --- |
| **EKSAMEN I** **JUR3011 – Grunnleggende regnskapsforståelse og regnskapsrett** |
| **Høst 2012** |
| Dato: | Fredag 14.desember 2012 |
| Tid: | Kl. 10:00 – 14:00 |

**Del I – Grunnleggende regnskapsforståelse (1/3)**

**1** Redegjør for de fire kvalitetskravene som tradisjonelt er satt til et informativt finansregnskap. Drøft også hvilket av dem du anser som det viktigste

**2** Hva mener du har vært drivkreftene bak den enorme utviklingen i norsk regnskapsrapportering de siste fire tiårene?

**3** Ofte høres utsagnet ” å bringe balanse i regnskapet”. Hva sier du til dette utsagnet?

**4** Hva er poenget med å gruppere balansen, og hva er de vanlige grupperingene?

**5** Vinning ved salg av anleggsmiddel ble tidligere klassifisert blant ekstraordinære poster. Utviklingen har imidlertid gått i retning av en svært restriktiv holdning til å klassifisere slike poster som ekstraordinære. Hva kan være grunnen til det?

**6** Under hvilken hovedgruppe i resultatregnskapet venter du å finne ” tap ved salg av anleggsmiddel”?

**Del II – Regnskapslovgivningen (1/3)**

1. Hvordan vil du regnskapsføre en investering i et datterselskap og i et tilknyttet selskap i konsernregnskapet og i selskapsregnskapet til investor?
2. Det kan hevdes at IFRS tilfredsstiller de fire kvalitetskravene til et informativt finansregnskap på en bedre måte enn et regnskap satt opp etter regnskapslovens alminnelige regler. Er du enig i dette?

 3 I november 2012 besluttet styret i Norsk RegnskapsStiftelse å erstatte dagens norske regnskapsstandarder med er forenklet versjon av IFRS, ” IFRS for SMEs”. Redegjør for fordeler og ulemper ved innføring av et slikt nytt regelverk i Norge.

**Del III – Forholdet mellom regnskapsretten og andre rettsområder (1/3)**

**1**Redegjør for avskrivninger og nedskrivninger av eiendeler i et regnskapsmessig og et skattemessig perspektiv. Gi argumentene for og imot at disse regelverkene ikke er identiske.

**2** Aksjelovens § 8-1 (1) legger til grunn at maksimal utbytteutdeling fra et aksjeselskap skal beregnes med utgangspunkt i regnskapsstørrelser som ”årsresultat” og ”annen egenkapital”.

Aksjelovens § 3-4 krever at ” Selskapet skal til enhver tid ha en egenkapital som er forsvarlig ut fra risikoen ved og omfanget av virksomheten i selskapet.”

Redegjør for likheter og ulikheter i de egenkapitalbegrepene som disse to bestemmelsene refererer til.

\*\*\*

Sensuren faller onsdag 9 januar klokken 15.00. Kontroller på StudWeb eller ta kontakt med Infosenteret på 22 85 95 00.

Kandidatene har rett til en redegjørelse for sensurvedtaket ved henvendelse til sensorene innen en uke etter sensur. Kontaktinformasjon for sensorer finnes på Fakultetets nettsider. Du kan også ta kontakt med infosenteret. Klagefristen er tre uker etter sensur.

Oslo, 14.12.2011